ປະທານາທິບໍດີຄົນໃໝ່ Zimbabwe ຍຸບເລີກຄະນະລັດຖະບານ
(VOVWORLD) -ວັນທີ 27 ພະຈິກ, ທ່ານປະທານາທິບໍດີຄົນໃໝ່ Zimbabwe, Emmerson Mnangagwa ໄດ້ຍຸບເລີກຄະນະລັດຖະບານ ແລະ ໃຫ້ຮູ້ວ່າ, ທ່ານພວມດຳເນີນເຕົ້າໂຮມຖັນແຖວບັນດາລັດຖະມົນຕີໃນຄະນະລັດຖະບານໃໝ່.
ໃນຖະແຫຼງການສະບັບໜຶ່ງ, ທ່ານຫົວໜ້າຫ້ອງການປະທານາທິບໍດີ Misheck Sibanda ເວົ້າວ່າ, ທ່ານປະທານາທິບໍດີຄົນໃໝ່ Mnangagwa ໄດ້ແຕ່ງຕັ້ງທ່ານ Patrick Chinamasa ເປັນຜູ້ຮັກສາການລັດຖະມົນຕີກະຊວງການເງິນ ແລະ ທ່ານ Simbarashe Mumbengegwi ເປັນຜູ້ຮັກສາການລັດຖະມົນຕີການຕ່າງປະເທດ ເພື່ອໃຫ້ບັນດາວຽກງານບໍ່ຖືກຕັດຕອນຢູ່ບັນດາກະຊວງທີ່ສຳຄັນຈົນຮອດເວລາຄະນະລັດຖະບານໃໝ່ໄດ້ຮັບການປະກາດ.